stanford-oval/wikipedia huggingface dataset:
הלוח הבבלי
ימים

בסופרם מכל תחילת חודש חדש, הבבלים ציינו כל יום שביעי כ"יום קדוש" הנקרא גם "יום רע" (במובן שאין לערוך בו פעילויות אסורות). בימים אלה נאסר על פקידי הציבור לעשות פעילויות מסוימות, ומגבלות הוטלו אף על האדם הפשוט. היום ה-28 נודע כ"יום מנוחה". בימים אלו הוגשו מנחות לאלים ולאלות השונים, כנראה בלילה כדי לעקוף את האיסורים. למורדוך ואשתר ביום השביעי, לנינליל ולנרגל ביום ה-14, לסין ולשמש ביום ה-21, ולאנכי ולמה ביום ה-28. לוחות מהמאה השישית, בתקופת כורש וכנבוזי השני מצביעים שהתאריכים היו לעיתים מחושבים בקירוב. מחזור ירחי הכולל 29 או 30 יום, הכיל שלוש תקופות בנות שבעה ימים ותקופה אחרונה בת שמונה או תשעה ימים, שוברת את מחזור השבועות.
הבבלים ציינו גם את היום ה-19 בחודש כ"יום רע" מיוחד, "יום הזעם", משום שהוא היום ה-49 של החודש הקודם, ובכך משלים "שבוע של שבועות". קורבנות הוקרבו ל-נינורתה והיום הוקדש לנינטינוגה, וייתכן שהגבלות נוספות הוטלו ביום זה.
בנוסף, משחזור לוחות אובחן היום ה-15 כ-Sapattum או Sabattum ביום הירח המלא. מילה זו תואמת למילה העברית שבת, אך היא במחזוריות חודשית ולא שבועית. כנראה היא נגזרת מ-sa-bat האשורית ("אמצע-מנוחה"), וכך גם באכדית um nuh libbi ("יום מחצית המנוחה"). מסקנה זו משחזור האנומה אליש בו נכתב: "[Sa]bbath shalt thou then encounter, mid[month]ly."‏
ראו גם

הלוח העברי
הלוח המוסלמי
הלוח הפרסי
השמות הערביים של חודשי לוח השנה הגרגוריאני
הלוח האשורי
הלוח הזורואסטרי
אסטרונומיה בבלית
לקריאה נוספת

Parker, Richard A. and Waldo H. Dubberstein. Babylonian Chronology 626 BC.–AD. 75. Providence, RI: Brown University Press, 1956.
Structure of the Babylonian calendar
W. Muss-Arnolt, The Names of the Assyro-Babylonian Months and Their Regents, Journal of Biblical Literature (1892).
Sacha Stern, "The Babylonian Calendar at Elephantine" in Zeitschrift für Papyrologie und Epigraphik 130 (2000) 159–171 (PDF document, 94KB)]
Fales, Frederick Mario, “A List of Umma Month Names”, Revue d’assyriologie et d’archéologie orientale, 76 (1982), 70–71.
Gomi, Tohru, “On the Position of the Month iti-ezem-dAmar-dSin in the Neo-Sumerian Umma Calendar”, Zeitschrift für Assyriologie und Vorderasiatische Archäologie, 75 (1985), 4–6.
Pomponio, Francesco, “The Reichskalender of Ur III in the Umma Texts”, Zeitschrift für Assyriologie und Vorderasiastische Archäologie, 79 (1989), 10–13.
הערות שוליים

1 2  Pinches, T.G. (2003). "Sabbath (Babylonian)".  In Hastings, James (ed.). Encyclopedia of Religion and Ethics. Vol. 20. Selbie, John A., contrib. Kessinger Publishing. pp. 889–891. ISBN 9780766136984. נבדק ב-2009-03-17.
| לוחות שנה |
| --- | --- | --- |
| מערכות | ירחי • שמשי • ירחי-שמשי |  |
| לוחות בשימוש | עברי • גרגוריאני • מוסלמי • איראני • הינדי • קופטי • אתיופי • סיני • פרסי • בהאי • צפון קוריאני • שומרוני • קראי • הולוקני |  |
| לוחות היסטוריים | בבלי • אטי • ביזנטי • יוליאני • מאיה • מהפכני סובייטי • מהפכני צרפתי • רומי • שוודי • אצטקי • קומראני • ערבי טרום-אסלאמי • מצרי |  |
| מסופוטמיה |
| --- | --- | --- |
| ממלכות בתקופת הברונזה | ממלכות בתקופת הברונזה |  |
| שומר | אומה • אור • ארידו • ארך • אשנונה • באד-טיבירה • בורסיפה •  דיר • לגש • מלגיום • נגירסו • ניפור • סיפר • כיש • שדופום • שורופק |  |
| עילם | שושן • אנשאן |  |
| אכד | אכד • מארי • גותים |  |
| אמורים | אמר • תותול • איסין • ארך • לרסה • בבל • כיש • מרי • תרקה • ימחֿד • אכלתום |  |
| בבל | התקופה הבבלית הקדומה • כשים • האימפריה הבבלית החדשה • כשדים • דור-כוריגלזו |  |
| אשור | אשור • כלח • דור שרוכין • נינוה • חרן • אימגור-אנליל • האימפריה האשורית החדשה |  |
| חור | מיתני • אורקש • נוזי • אוררטו |  |
| נושאים מרכזיים | נושאים מרכזיים |  |
| ממשל | מלכי שומר • מלכי אשור • מלכי בבל |  |
| מיתולוגיה | מיתולוגיה מסופוטמית • הוראות שורופק • אנומה אליש • עלילות גילגמש • מרדוך • קינת ניפור • הדת הבבלית אשורית |  |
| שפה | כתב יתדות • אלפבית ארמי • שומרית • אכדית • אמורית • עילמית • חורית • ארמית |  |
| נהרות | פרת • חידקל • חבור • בליח • דיאלא • הזב הגדול • הזב הקטן |  |
המפלצת מפלאטוודס

איור-אמן של המפלצת מפלאטוודס
המפלצת מפלאטוודס, המכונה גם בשמות "הפנטום מפלאטוודס" ו"המפלצת מברקסטון", הוא יצור שדווח שנצפה במפגש מהסוג השלישי, שאירע כביכול בערב ה-12 בספטמבר 1952 במערב וירג'יניה במחוז ברקסטון בארצות הברית.
תיאור

ישנם מספר תיאורים על דמות היצור שנצפה. לפי רובם, גובהו היה 2.1 מטרים, בעל גוף שחור ופנים קורנות אור. העדים תיארו אותו כבעל פנים מוארכות ובצורה המזכירה צורת יהלום יהפוך ובעל עיניים לא אנושיות. גם גופו תואר כבלתי אנושי והיה לו ביגוד שהזכיר חצאית או גלימה.
לפי חלק מהעדים ליצור לא היו גפיים, בעוד שאחרים אמרו שהם ראו גפיים דקות שיוצאות מגופו ואצבעות המזכירות טפרים. כמו כן, נטען שמעל ראשו של היצור היה כדור אדום שפלט אור או שהיה מונח מאחוריו על הארץ. עב"מולוגים מאמינים שהיה זה כלי טיס שאותו הטיס החוצן.
השתלשלות האירועים

בשעה 7:15 בערב ב-12 בספטמבר 1952, שני אחים, אדוארד ופרד מיי וחברם טומי הייר (בגילאי 13, 12 ו-10 בהתאמה) ראו חפץ זוהר בשמיים שביצע נחיתה בחווה הסמוכה למגרש המשחקים שלהם. מיד עם ההיתקלות בעב"מ הם רצו לביתם וסיפרו לאימם, קייטלין מאי, על התקרית. יחד עם האם, ושלושה נערים נוספים, ניל נונלי (14), רוני שייבר (10) ויוג'ין למון (17) ששירת במשמר הלאומי, הם מיהרו לעבר החווה בה נחת העב"מ כדי לחקור אותו ולאמת את סיפור הילדים.
אל "המשלחת" התלווה גם כלבו של יוג'ין שהחל לנבוח בפראות עם התקרבו לאזור הנחיתה, ורגעים לאחר מכן חזר בריצה לחבורה כשהוא מייבב. לאחר שעברו יחד מרחק של כ-400 מטרים הם הגיעו לראש גבעה וממנה ראו "כדור אש" אדום וגדול במרחק של 15 מטרים לימינם. הם דיווחו על ענן גז חריף באזור שגרם להם לצריבה בעיניים ובאף. למון הבחין בשני אורות שנעו משמאלו של החפץ בקרבת עץ אלון וכיוון לעברם את הפנס שלו. אז, נחשף לפניהם מראה מחריד של יצור לא אנושי. לפי חלק מהעדויות היצור השמיע קולות צרחניים, דאה באוויר לכיוונם ואז חזר לעבר מקור האור האדום. הקבוצה נסה בבהלה מהגבעה למקום מבטחים.
עם הגיעה לביתה, גברת מאי יצרה קשר עם השריף המקומי רוברט קר ועם אחד בעליו של העיתון המקומי לי סטיורט. סטיורט ערך מספר ראינות עם חברי הקבוצה ואף חזר לאתר בו התרחשה לכאורה התקרית יחד עם למון. הוא דיווח על "ריח חריף, מתכתי ומעורר בחילה באזור". השריף ואנשיו חקרו גם הם את האזור ולא מצאו זכר או אישור לתקרית מלבד הריח העז והלא נעים בסביבה. סטיורט חזר פעם נוספת לאזור התקרית ומצא עקבות גדולות על הארץ וכן חומר נוזלי ושחור. הוא דיווח על הממצאים כאישור לנחיתת צלחת מעופפת, שכן אף כלי רכב ממונע לא היה באזור זה בשנה האחרונה. בהמשך התברר שהעקבות נוצרו מטנדר שברולט 1942 של אחד מהתושבים המקומים שעבר באזור שעות ספרות לפני שסטיורט חקר בשנית את המקום.
לאחר התקרית, אדון וויליאם ודונה סמית', שני חוקרי עב"מולוגיה מלוס אנג'לס, ערכו ראיונות עם אנשים בעיר שסיפרו שנתקלו ביצור דומה. למשל, בראיון שערכו עם אם ועם בתה בת ה-21, סופר להם שנתקלו באורות מוזרים וסביבם ריח עז וחריף כשבוע לפני התקרית של גברת מאי וילדיה. התקרית השפיעה קשות של בריאותה של הבת והיא נלקחה לאשפוז למשך שלושה שבועות בבית חולים. החוקרים גם לקחו עדות מאימו של למון שסיפרה שביתה הזדעזע בזמן נחיתה העב"מ ושהרדיו בביתה הפסיק לעבור במשך כ-45 דקות. ביום שלמחרת התקרית, ה-13 בספטמבר, אחד מאנשי החינוך של העיר סיפר שראה צלחת מעופפת ממריאה לשמיים ב-6:30 בבוקר.
בימים שלאחר התקרית, גברת מאי והנערים שהתלוו אליה דיווחו על תסמינים של כאב ובחילה שנמשכו למשך תקופה ושאותם ייחסו לערפל הריחני שהיצור הפיץ. התסימינים כללו צריבה באף והתנפחות בגרון. למון סבל מהקאות ועיוותים מהלילה בו צפה ביצור, והיו לו סיבוכים בגרון במשך מספר שבועות. רופא שטיפל בהם אמר שהתסמינים שלהם דומים לאלה של אנשים שהותקפו בגז חרדל, אם כי התסמינים מתאימים גם לאלה שלקו בהיסטריה חזקה לאחר שנכחו באירוע טראומטי.
ראו גם

איש העש
הערות שוליים

↑
↑
↑
הנרי פולר וילסון

ערך זה עוסק בלויטננט ג'נרל בריטי, מפקד קורפוס במהלך מלחמת העולם הראשונה. אם התכוונתם למשמעות אחרת, ראו .
| --- | --- |
אין תמונה חופשית
 לידה:  18 בפברואר 1859 סאפוק, הממלכה המאוחדתהממלכה המאוחדת
 פטירה:  16 בנובמבר 1941 (בגיל 82) הממלכה המאוחדת הממלכה המאוחדת
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 השכלה:  איטון קולג'  המכללה הצבאית המלכותית בסנדהרסט 
 בן או בת זוג:  שארלוט אליס גות' (29 באפריל 1884–ערך בלתי־ידוע) 
 צאצאים:  Muriel Maitland Wilson, Arthur Henry Maitland Wilson, Hugh Maitland Wilson 
 השתייכות:  הצבא הבריטי צבא בריטניה
 תקופת הפעילות:  1878–1921 (כ־43 שנים)
 דרגה:   לוטננט גנרל
 תפקידים בשירות
 מפקד הדיוויזיה ה-4   מפקד הקורפוס ה-12   מפקד כוחות מדינות ההסכמה בגליפולי ובבוספורוס   מפקד כוחות מדינות ההסכמה בטורקיה האירופית   מפקד ארמיית סלוניקי הבריטית   מפקד הכוחות הבריטיים בים השחור
 פעולות ומבצעים
 מלחמת העולם הראשונה
 עיטורים
 אות מסדר האמבט  אביר מפואר של מסדר מיכאל הקדוש וג'ורג' הקדוש תואר סר  אות לגיון הכבוד
 
סר הנרי פולר מייטלנד וילסון (באנגלית: Henry Fuller Maitland Wilson;‏ 18 בפברואר 1859, סאפוק, הממלכה המאוחדת – 16 בנובמבר 1941, הממלכה המאוחדת) היה לוטננט גנרל בריטי, מפקד דיוויזיה בחזית המערבית ומפקד קורפוס בחזית המקדונית במלחמת העולם הראשונה, ולאחר מכן מפקד כוחות כיבוש של מדינות ההסכמה במקומות שונים בטורקיה.
ביוגרפיה > ראשית הקריירה

פולר וילסון נולד ב-1859 למשפחה בעלת מסורת צבאית. אביו היה לויטננט קולונל בצבא הבריטי. הוא למד באיטון קולג' ובהמשך באקדמיה הצבאית המלכותית וב-1878 הוסמך כסגן משנה והוצב בחטיבת הרובאים. פולר וילסון לחם במלחמה האנגלו-אפגנית השנייה ולאחריה, ב-1884 הועלה לדרגת קפטן. ב-1899 הועבר לזירת מלחמת הבורים השנייה ולאחריה הועלה לדרגת לויטננט קולונל. ב-1902 מונה פולר וילסון למפקד הגדוד השני של חטיבת הרובאים ועם קציניה הזוטרים של החטיבה נמנה בעת ההיא אחיינו הנרי מייטלנד וילסון. ב-1911 מונה למפקד חטיבת הרגלים ה-12.
ביוגרפיה > מלחמת העולם הראשונה

בראשית מלחמת העולם הראשונה פיקד פולר וילסון על חטיבתו במסגרת הדיוויזיה ה-4 של הצבא הבריטי ובשלהי אוגוסט 1914 נטל חלק בקרב לה קאטו. ב-9 בספטמבר 1914 מונה למפקד הדיוויזיה ה-4 לאחר שקודמו נפצע בתאונה, ולחם עימה בקרב איפר הראשון ובהשני. בספטמבר 1915 הועלה פולר וילסון לדרגת לויטננט ג'נרל ומונה למפקד הקורפוס ה-12 של הצבא הבריטי אשר הועבר מהחזית המערבית לחזית המקדונית כדי לתגבר את כוחות מדינות ההסכמה בחזית. במסגרת זו פיקד על הקורפוס בקרב דויראן השני שהסתיים בתבוסה בריטית.
בספטמבר 1918 במסגרת מתקפת הווארדאר של כוחות מדינות ההסכמה, פיקד פולר וילסון על הכוחות הבריטיים בגזרה המערבית של אגם דויראן ובמהלך קרב דויראן השלישי ספגו כוחותיו אבדות כבדות ולא עלה בידם לפרוץ את קווי הבולגרים.
ביוגרפיה > לאחר המלחמה ואחריתו

לאחר חתימת שביתת הנשק של סלוניקי עם ממלכת בולגריה והפסקת האש של מודרוס עם האימפריה העות'מאנית פסקה הלחימה ופולר וילסון מונה למפקד כוחות מדינות ההסכמה בחצי האי גליפולי ובאזור הבוספורוס. ב-11 בפברואר 1919 מונה למפקד כוחות הצבא הבריטי בחזית המקדונית ובחזית הים השחור. ב-18 בנובמבר 1920 סיים פולר וילסון את תפקידו וב-13 ביולי 1921 פרש משירות פעיל. ב-1941 הלך הנרי פולר וילסון לעולמו והוא בן 82 שנים.
ראו גם

החזית המקדונית במלחמת העולם הראשונה
| --- | --- |
בקרת זהויות :  NARA: 10596957
המפסידנים (סרט)

| --- | --- |

 מבוסס על:  The Losers 
 בימוי:  סילבן וויט 
 הופק בידי:  ג'ואל סילבר, עקיבא גולדסמן 
 תסריט:  פיטר ברג, ג'יימס ואנדרבילט 
 שחקנים ראשיים:  ג'פרי דין מורגן ג'ייסון פטריק הולט מקלני אוסקר חאנדה פיטר מקדיסי קולומבוס שורט כריס אוונס אידריס אלבה זואי סלדנה פיטר פרנסיס ג'יימס 
 מוזיקה:  ג'ון אוטמן
 צילום:  סקוט קוון 
 מדינה:  ארצות הברית 
 חברת הפקה:  DC קומיקס, ורטיגו, Dark Castle Entertainment, Weed Road Pictures 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  22 באפריל 2010 
 משך הקרנה:  97 דק' 
 שפת הסרט:  אנגלית 
 סוגה:  סרט פעולה, סרט פשע 
 תקציב:  25 מיליון דולר
 הכנסות באתר מוג'ו:   losers
 www.the-losers.com
 דף הסרט ב־IMDb
 
המפסידנים (באנגלית: The Losers) הוא סרט פעולה אמריקאי משנת 2010, המהווה עיבוד קולנועי לסדרת חוברות קומיקס באותו שם, מבית קומיקס ורטיגו, שנכתבו מאת אנדי דיגל וג'וק. הסרט בוים על ידי סילבן ווייט, וכולל אנסמבל שחקנים, ביניהם: ג'פרי דין מורגן, זואי סלדנה, כריס אוונס ואידריס אלבה. הסרט זכה לביקורות מעורבות מצד המבקרים, והושווה לעיבוד הקולנועי המחודש של צוות לעניין, "צוות לעניין" שיצא לאקרנים זמן קצר לאחר הקרנת הבכורה של "המפסידנים".
עלילה

המפסידנים הם צוות מובחר של יוצאי הכוחות המיוחדים של ארצות הברית, בראשות קליי (ג'פרי דין מורגן) שהוקם על ידי רוק (אידריס אלבה), פוץ' (קולומבוס שורט), ג'נסן (כריס אוונס) וקוגר (אוסקר חאינדה). הצוות נשלח לבוליביה למשימת חיפוש והרס במתחם המנוהל על ידי ברון סמים. בעודם מציינים מטרה לצורך התקפה אווירית קרובה, המפסידנים מבחינים בילדי עבדים במתחם ומנסים להפסיק את ההתקפה, אך מנהלם, העונה בשם הקוד מקס (ג'ייסון פטריץ'), מתעלם מתחינותיהם.
בלית ברירה, המפסידנים נכנסים למתחם, מצילים את הילדים בהצלחה ותוך כדי הורגים את ברון הסמים. כשמסוק מגיע לאסוף אותם, מקס, משוכנע שהם יודעים יותר מדי, מורה להשמיד אותו, מבלי שהוא מודע לכך שהחליטו לחלץ את הילדים קודם. המפסידנים צופים בטיל שהורס את המסוק והורג 25 חפים מפשע. בידיעה שהמתקפה נועדה להרוג אותם, הם מזייפים את מותם ונתקעים בבוליביה, ללא הכספים והניירת הנדרשים כדי ללכת הביתה.
ארבעה חודשים אחר כך ניגשת לקליי עאישה (זואי סלדנה), אישה מסתורית שמציעה לו הזדמנות להרוג את מקס, שבו היא רוצה לנקום. קליי מקבל ועאישה דואגת לחזרה של הקבוצה לארצות הברית, שם הם ממשיכים לתקוף שיירה הנושאת כביכול את מקס, רק כדי לגלות שעאישה רימתה אותם לגנוב כונן קשיח עם סודותיו של מקס.
ללא גישה לקבצים, ג'נסן מסתנן לחברה שיצרה את הכונן וגונב אלגוריתם המאפשר לו לפצח את הקוד, ומגלה שהכונן מכיל אשראי של 400 מיליון דולר. בתמורה לכספים על שמו של מקס הוא מקבל לידיו פצצות קוליות ידידותיות לסביבה בעלות עוצמה של ראש נפץ גרעיני, המשתמשות בשדות קוליים כדי למחוץ את הסביבה. במעקב אחר הכסף לנמל לוס אנג'לס, המפסידנים מגלים את בסיסו של מקס ויוצרים תוכנית לתקוף ולהרוג את מקס.
תוך כדי חקר הכונן, מגלה ג'נסן כי משימתם בבוליביה הייתה כיסוי כדי שמקס יוכל לחסל את ברון הסמים – שגילה את תוכניתו – וכי עאישה היא בתו של האיש, המבקשת לנקום על מותו. לאחר פיצוץ הכיסוי שלה, עאישה יורה בג'נסן בזרועו ונמלטת. מתוך אמונה שהיא עשויה לבגוד בהם, המפסידנים מחליטים להאיץ את התקפתם על בסיסו של מקס, רק כדי לגלות שהם נבגדים על ידי רוק שנלכד על ידי מקס וידו הימנית וראש מעגל האבטחה שלו, ווייד (הולט מקאלני).
כשהמפסידנים נלכדים לקראת הוצאה להורג, עאישה חוזרת ואורבת לקבוצה של מקס. בקרב הבא, קליי מאשר שהוא הרג את אביה של עאישה. רוק גונב את המטוס של מקס שטעון בכספו ומנסה להימלט. כשהמטוס של רוק נוסע במורד המסלול, ווייד לוקח אופנוע ונע אחריו כדי להשיב את כספו של מקס. קוגר יורה במנוע האופנוע, מה שגורם לווייד להיזרק למנוע הסילון ולאופנוע הבוער להיזרק אל תא הטייס של המטוס, שמתפוצץ והורג את רוק. לאחר מכן מקס הורג את המדען האחראי לפיתוח הפצצות לאחר שגילה שכוונתו האמיתית היא להשתמש בהם כדי לעורר סכסוך עולמי ולהשיג כוח.
בעוד ג'נסן, קוגר ועאישה עוזרים לפוץ', שנורה בשתי רגליו על ידי אחד המאבטחים של מקס, קליי רודף אחרי מקס למנוף, שם מקס אומר שהוא הפעיל פצצה שתחריב את לוס אנג'לס, וקליי יצטרך לבחור בין לבטל את ההפעלה או להרוג את מקס. קליי בוחר באפשרות הראשונה ומקס בורח, אך קליי מאשר שכעת הוא יודע כיצד נראה מקס ובקרוב ימצא אותו.
מקס בורח באוטובוס ונשדד על ידי שני בריונים. גורלו לאחר מכן נותר לא ידוע.
זמן קצר לאחר מכן, המפסידנים מסייעים לפוץ' להגיע לבית החולים בו אשתו ההרה יולדת את בנם ולהשתתף במשחק הכדורגל של אחייניתו בת ה-8 של ג'נסן.
שחקנים ודמויות

אידריס אלבה כקפטן ויליאם רוק – מומחה לפיצוץ ונטרול חומרי נפץ. הוא גם מומחה בלחימה בסכינים.
זואי סלדנה כעאישה אל פאדהיל – אישה ילידת בוליביה המציעה סיוע באיתור מקס. לצורך התפקיד סלדנה עברה הכשרה בכלי נשק רבים ואימונים גופניים. השחקנית נדרשה להעלות כמה קילוגרמים למשקלה, מכיוון שהיא הייתה צפויה לשאת נשק במשך שמונה שעות ביום.
ג'פרי דין מורגן כפרנקלין קליי – קצין בכוחות המיוחדים ומנהיג דה פקטו של הקבוצה.
כריס אוונס כקפטן ג'ייק ג'נסן – מומחה המודיעין של הצוות והאקר מחשבים.
קולומבוס שורט כסמל לינווד פוץ' פורטוס - מומחה בכלי נשק כבדים ותחבורה. לפעמים הוא מתייחס לעצמו בגוף שלישי תוך כדי דיבור.
אוסקר חאינדה כסמל קרלוס "קוגר" אלווארז – צלף הקבוצה. הוא מדייק בחיסולים ממרחקים ארוכים ובמהלך הסרט הוא מדבר לעיתים רחוקות.
ג'ייסון פטריץ' כמקס
הולט מקאלני כווייד טרוויס – יד ימינו ועוזרו של מקס.
פיטר מקדיסי בתפקיד ויקראם
פיטר פרנסיס ג'יימס כפאדהיל – סוחר סמים בוליביאני. אביה של עאישה.
טאני מק'ול כג'ולין – אשתו של פוץ'.
הערות שוליים

↑  Horn, John (22 באפריל 2010). "Movie Projector: 'Dragon' will breathe fire again". Los Angeles Times. Tribune Company. נבדק ב-9 במאי 2010. {{cite news}}:  (עזרה)
↑  "Idris Elba Talks "The Losers" During Interview". Comic Book Movie. 2 בנובמבר 2009. נבדק ב-13 במאי 2012. {{cite web}}:  (עזרה)
↑  Weintraub, Steve (25 במרץ 2010). "Zoe Saldana On Set Interview THE LOSERS – Read or Listen Here". Collider. נבדק ב-13 במאי 2012. {{cite web}}:  (עזרה)
ה'תרע"ז

ה'תרע"ז (5,677) ובקיצור תרע"ז – היא שנה עברית  אשר החלה ביום א' בתשרי, אור ל-28 בספטמבר 1916, והסתיימה ביום כ"ט באלול, 16 בספטמבר 1917.
המולד של תשרי חל ביום רביעי, 12 שעות ו-423 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנת שמיטה, ושנת 15 במחזור העיבור ה-299. תקופת ניסן שבשנה זו היא תחילת שנת 21 (סימנה כאלאא) במחזור השמש ה-203.
שנה זו היא שנת 1,848 לחורבן הבית, ושנת 2,228 לשטרות.
אירועים

כ"ה בטבת - מלחמת העולם הראשונה: מברק צימרמן נשלח
כ"ו בטבת - פעילי ניל"י מותקפים על ידי בדואים מדרום לרפיח בדרכם ליצור קשר עם הבריטים - אבשלום פיינברג נרצח אך עמיתו יוסף לישנסקי מצליח במשימתו
ה' בניסן - ג'מאל פאשה, מושלה הצבאי של ארץ ישראל מטעם האימפריה העות'מאנית, מוציא צו לגירוש תושבי יפו ותל אביב
י"ד בניסן - גירוש יהודי תל אביב על ידי השלטון העות'מאני
נולדו

י"ד בכסלו - קירק דאגלס, שחקן קולנוע
י"ט בשבט - סידני שלדון, סופר ותסריטאי יהודי (נפטר ה'תשס"ז)
כ"ו באדר - יגאל ידין, הרמטכ"ל השני של צה"ל, ארכאולוג ופוליטיקאי (נפטר ה'תשמ"ד)
כ' בסיוון - אל שווימר, מחלוצי התעופה בישראל (נפטר ה'תשע"א)
ג' באב -  הרב יצחק זילבר, רב, מחנך, מנהג יהודי יוצאי ברית המועצות, פעל למען קירובם ליהדות (נפטר ה'תשס"ד)
נפטרו

כ"ח בכסלו - יחזקאל חנקין, ממקימי ארגון "השומר" (נולד בה'תרמ"א).
כ"ו בטבת - אבשלום פיינברג חבר ברשת ניל"י (נולד ב-ה'תר"ן)
י"ז באדר - רבי יצחק מבויאן, בעל "פחד יצחק", האדמו"ר הראשון של חסידות בויאן
כ"ב בניסן - אליעזר זמנהוף, ממציאה הפולני היהודי של השפה הבינלאומית אספרנטו
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
המרכז הפיננסי CTF

| --- | --- |

 מידע כללי
 סוג:  גורד שחקים
 כתובת:  珠江东路6号 
 מיקום:  גואנגג'ואו
 מדינה:  הרפובליקה העממית של סין
 בעלים:  תאגיד צ'ו טאי פוק
 הקמה ובנייה
 תקופת הבנייה:  2010–2016 (כ־6 שנים)
 תאריך פתיחה רשמי:  2016 
 חומרי בנייה:  זכוכית 
 אדריכל:  קוהן פדרסן פוקס 
 סגנון אדריכלי:  אדריכלות פוסט-מודרנית 
 מידות
 גובה:  530 מטר (1,740 רגל) מטר
 שטח:  398,000 מ"ר
 קומות:  111 (+5 קומות תת-קרקעיות)
 קואורדינטות:  23°07′13″N 113°19′14″E﻿ / ﻿23.12027778°N 113.32055556°E﻿ / 23.12027778; 113.32055556
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןהמרכז הפיננסי CTF(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןהמרכז הפיננסי CTF
 
המרכז הפיננסי CTF (בסינית: 周大福商业中心; בסינית מסורתית: 周大福商業中心) הוא גורד שחקים הממוקם בעיר גואנגג'ואו שבסין. זהו המגדל השני מ"מגדלי התאומים של גואנגג'ואו" שנבנו על גדות נהר הפנינה.
בנייתו של הבניין הושלמה בשנת 2016 והוא הגיע לגובה של 530 מטר (1,740 רגל) ו-111 קומות. הבניין ישמש כמקום לוועידות ויכלול מספר אולמות גדולים בנוסף למלון, מצפה כוכבים, קניון, ומשרדים.
תכנון קומות

קומות מרתף עד קומה 7: חדרי פגישות, אולמות ריקודים, קניון וחנויות קמעונאות.
קומות 8 עד 50: משרדים.
קומות 51 עד 77: סוויטות מגורים.
קומות 80 עד 111: מלון.
קומה 112: מרפסת תצפית כוכבים.
ראו גם

גורדי השחקים הגבוהים בעולם
שאנגחאי טאוור
המרכז הפיננסי העולמי בשאנגחאי
הערות שוליים

↑  http://skyscrapercenter.com/building/guangzhou-ctf-finance-centre/176
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 528 מטר | 530 מטר | 530 מטר | 541.3 מטר | 554.5 מטר | 599 מטר | 601 מטר | 632 מטר | 678.9 מטר | 828 מטר |  {\begin{bmatrix}900\\800\\700\\600\\500\\400\\300\\200\\100\\0\end{bmatrix}} |
| צ'יינה זון | מרכז צ'ו טאי פוק בינהאי טיינג'ין | המרכז הפיננסי CTF | מגדל החירות | מגדל העולם לוטה | מרכז פיננסי פינג אן | אבראג' אל-בית | מגדל שנגחאי | מרדקה 118 | בורג' ח'ליפה | שם |
| הרפובליקה העממית של סין בייג'ינג | הרפובליקה העממית של סין טיינג'ין | הרפובליקה העממית של סין גואנגג'ואו | ארצות הברית ניו יורק | קוריאה הדרומית סיאול | הרפובליקה העממית של סין שנג'ן | ערב הסעודית מכה | הרפובליקה העממית של סין שאנגחאי | מלזיה קואלה לומפור | איחוד האמירויות הערביות דובאי | מיקום |
עדכון נתונים: 2023
הנרי פורסטר, ברון פורסטר הראשון

הנרי ויליאם פורסטר, ברון פורסטר הראשון (באנגלית: Henry William Forster, 1st Baron Forster;‏ 31 בינואר 1866 – 15 בינואר 1936) היה מדינאי שמרן בריטי שכיהן כמושל הכללי השביעי של אוסטרליה.
ראשית חייו

הנרי פורסטר נולד בנפת קטפורד, אז במחוז קנט (היום חלק מרובע לואישהאם של לונדון), אנגליה. הוא היה בנו של קצין צבא. הוא התחנך באיטון קולג' ובאוניברסיטת אוקספורד. הוא שיחק קריקט בנבחרות של אוניברסיטת אוקספורד ושל מחוז המפשייר ובקבוצות קריקט נוספות. הוא כיהן כנשיא מועדון הקריקט של מארילבון ועסק גם בשיט יאכטות ובמרוצי סוסים.
קריירה פוליטית

בבחירות הכלליות של 1892 נבחר פורסטר כחבר בית הנבחרים הבריטי. ב-1901 הוא מונה להיות סגן הלורד לוטננט של קנט (תפקיד טקסי). בין השנים 1902 – 1905 הוא שימש כלורד האוצר (Lord of the Treasury) בממשלת המפלגה השמרנית בראשותו של ארתור ג'יימס בלפור ובין השנים 1915 – 1919, בתקופת מלחמת העולם הראשונה כמזכיר הפיננסי של משרד המלחמה. ב-1919 הוענק לו תואר ברון פורסטר.
המושל הכללי של אוסטרליה

ביוני 1920 קיבל פורסטר את ההצעה לכהן כמושל הכללי של אוסטרליה. זמן קצר לאחר מכן, ב-28 ביוני הוענק לו תואר אביר מפואר של מסדר מיכאל הקדוש וג'ורג' הקדוש. פורסטר היה המושל הכללי הראשון שמונה לאחר התייעצות עם ממשלת אוסטרליה. לפני אישורו של המינוי על ידי ראש ממשלת אוסטרליה, בילי יוז, הציע שר המושבות, אלפרד מילנר, שתי הצעות שנדחו על ידי יוז. הסיבה שיוז העדיף את פורסטר נבעה ככל הנראה מצניעותו ומהמחשבה שהוא יוכל לשלוט עליו. עברו כספורטאי היה גם שיקול שנלקח בחשבון.
פורסטר הגיע לאוסטרליה באוקטובר 1920. הוא נוכח שהאווירה הנעימה, שהייתה מנת חלקה של הפוליטיקה האוסטרלית לפני המלחמה, פינתה את מקומה למאבקים מרים שהתחוללו בתקופת המלחמה. מפלגתו של יוז, המפלגה הלאומית, הייתה המפלגה השלטת ומפלגת הלייבור, שישבה באופוזיציה, הייתה אנטי-אימפריאליסטית.
במהלך חמש שנות כהונתו כמושל הכללי לא לקח פורסטר חלק ישיר במהלכים הפוליטיים באוסטרליה. בתקופה זו היה רק חילוף ממשלות אחד, כאשר בפברואר 1923 הוחלף יוז על ידי סטנלי ברוס ופורסטר לא לקח כל חלק במהלכים שהובילו לחילוף זה. ככל שאוסטרליה נעשתה יותר ויותר עצמאית ויותר בטוחה בעצמה ביחסיה הבינלאומיים, דעך תפקידו של המושל הכללי כמשגיח וכמתווך. קודמו של פורסטר בתפקיד, רונלד מונרו פרגוסון, התנגד לתהליך זה, אך לפורסטר לא הייתה אישיות חזקה דיה כדי להמשיך בגישה זו.
תחת זאת הפך אופי תפקידו של פורסטר דומה יותר לזה של המושל הכללי של ימינו: עריכת נשפים, ביקור בביתי חולים ונוכחות באירועי ספורט. כתוצאה מכך הוא נעשה לאישיות אהודה יותר בהשוואה לקודמיו, אך הייתה לו השפעה פחותה בהשוואה אליהם. פורסטר ואשתו, רייצ'ל, הקדישו את זמנם לענייני צדקה והוא בילה זמן רב בביקורים במדינות אוסטרליה, השתתף בחנוכת אנדרטאות זיכרון למלחמה ונשא נאומים פטריוטיים. פורסטר היה המושל הכללי הראשון של אוסטרליה שתפקידו היה ייצוגי בלבד. פורסטר סיים את תפקידו ועזב את אוסטרליה באוקטובר 1925. לאחר שובו לבריטניה הוא התיישב ליד סאות'המפטון, שם חי עד מותו ב-1936. להנרי ורייצ'ל פורסטר נולדו שני בנים, שנהרגו במלחמת העולם הראשונה, ושתי בנות.
הערות שוליים

↑  "Player Profile: Henry Forster". CricketArchive. Retrieved 7 March 2013.
↑  The London Gazette: no. 31692. p. 15618. 16 December 1919.
| --- | --- |
בקרת זהויות :  ADB: forster-sir-henry-william-6213  Trove: 1479112